Francusko-njemački odnosi
<s>Odnosi Francuske i Njemačke se prema Ulrichu Krotzu mogu podijeliti na tri istorijske etape.</s><s>Prva je etapa započela od formalnog uspostavljanja odnosa 1871. godine do 1945. i obilježilo ju je međusobno nepovjerenje, neprijateljstvo i sukob.</s><s>Drugu etapu od kraja Drugog svjetskog rata do 1963. godine obilježilo je međusobno pomirenje i postupno prevazlaženje neprijateljstava iz prošlosti.</s><s>Od 1963. godine zemlje su ušle u fazu izgradnje specijalnog francusko-njemačkog savezništva.</s><s>Posebno se ova suradnja očituje u koordinaciji i zajedničkom nastupu u Evropskoj uniji.</s><s>Iako je Francuska povremeno znala zauzimati evroskeptična stajališta, naročito u mandatu predsjednika Charlesa de Gaullea, međusobno savezništvo između ove dvije zemlje u cijelom je poslijeratnom razdoblju imalo ključni utjecaj na procese evropskih integracija.</s><s>Kroz nedavnu istoriju dvije su zemlje bile među najentuzijastičnijim zagovornicama daljnjih evropskih integracija i često ih s opisuje kao motor ili središnje zemlje koje guraju naprijed eurointegracije.</s>

<s>Istorija 
I Francuska i Njemačka imaju zajedničke prve početke još u periodu Karla Velikog čija je golema imperija uključivala najveći dio obje suvremene zemlje kao i današnje Niske zemlje, Švicarsku, Austriju, Sloveniju i sjevernu Italiju.</s><s>Nakon smrti Karlovog sina Luja I Pobožnog i podjele Franačke 843. godine Verdenskim sporazumom došlo je i do kraja zajedničke feudalne srednjevijekovne države.</s><s>Dok je populacija istočnog i zapadnog kraljevstva imala relativno homogenu jezičku populaciju Srednja Franačka je predstavljala  relativno usku traku zemlje na kojoj je dolazilo do jezičnih susreta i čija je populacija bila jezično heterogena.</s><s>Nakon ugovora u Ribemontu iz 880. godine granica između zapada i istoka nije se mijenjala oko 600 godina.</s><s>Današnja Francuska došla je u bliske kontakte i sukobe sa Engleskom dok su područja današnje Njemačke bila znatnije povezana sa područjem Italije.</s><s>U srednjem i kasnom srednjem vijeku došlo je do određene alijenacije, ali je latinski jezik visokih obrazovanih slojeva i klera uticao na zadržavanje kulturnih veza.</s>

<s>Vidi još</s>

<s>Francusko-ruska alijansa</s>

<s>Francuska
Bilateralni odnosi Francuske</s>

